علمت “كود” ان قضية الطالب المغربي اللي كيقرا في الصين وقتلو طالب آخر، ساكن معاه في نفس الدار، مازالة ماتسدات. مصادر اكدات لـ”كود” ان السلطات في الصين مابغاوش يعطيو الجثة للعائلة الهالك، قالولهم حتى يسالي التحقيق. واضافت ذات المصادر لـ”كود” ان الدراري كلهم اللي كيقراو مع القاتل والمقتول، قررو يرجعو بحالهم للمغرب بقوة الصدمة. وقالت مصادر اخرى لـ”كود” ان عائلة المغربي القاتل ديجا خداو محامية في الصين، ولكن ماتقدر دير والو حتى تصيفط ليهم الأوراق باش يعطيوها التوكيل، وحتى القانون تما كيمنع أي اتصال بالمتهم حتى يسالي التحقيق، والجثة ماغاديش تسلم دابا حتى يسالي التحقيق.. والسفارة المغربية كانت متعاطفة مع العائلتين وكدير الممكن باش تسهل عليهم الإجراءات. 
جديد مقتل الطالب المغربي بالصين على يد زميلو في السكن: رفضو يعطيو الجثة لعائلتو